Referat

Bestyrelsesmøde   
Kliplev Hallen, Torsdag 1. juli 2020  
kl. 16.30 – ca. 18.00.

**Velkomst**

Eskild bød velkommen, herunder særligt til Lone og Mona fra Børn-og-unge-gruppen. De var inviterede til at deltager under første punkt på dagsordenen.   
  
Søren var ikke mødt.

1. **Legepladserne Kirkegårdsvej/Midtløkke.**Under dette punkt deltog Mona og Lone fra Børne- og Unge-gruppen.

Vi diskuterede indholdet af en kommende ansøgning til Nordea-fonden, så vi får opgraderet og fornyet to legepladser i Kliplev. Det drejer sig om legepladsen ved Kirkegårdsvej og den på Midtløkke. Ansøgningsfristen er 1. august 2020.

Mona og Lone kom med forskellige forslag til, hvordan to nye legepladser kunne se ud.   
  
Der kom mange gode forslag og ideer på bordet, og stikordsmæssigt kan det sammenfattes som følger:

* Vi lægger vægt på, at legepladserne skal være helt nye og at materialerne skal være miljøvenlige, sikre og langtidsholdbare.
* Vi efterlyste fællesarealer for både børn som voksne, hvorfor der også bør forefindes borde og bænke, bålplads, overdækket plads mv.
* Konkret nævntes: sansegynge, forhindringsbane, klatretårn, gynger, bålplads, nyt faldunderlag, aktivitetsredskaber, lille vandlegeplads.
* Arealerne på såvel Midtløkke som Kirkegårdsvej skal være tydeligt afrigget ud mod vejen og sikret, så børn ikke render ud på vejen.

Thorkil tager kontakt til menighedsrådet fsv. angår pladsen ved Kirkegårdsvej (legepladsområdet ejes af menighedsrådet)

Anders havde medtaget eksempler med ønsker fra Midtløkke-kvarteret.

Bestyrelsen blev enig om at sætte arbejdet i gang med at udarbejde en konkret ansøgning hos Nordafonden. Eskild, Søren og Anders arbejder videre hermed.

1. **Konstituering af kassererjobbet – evt. kasserer/medlemsansvarlig**

Bestyrelsen valgte Thomas til ny kasserer. Hanne hjælper kassereren i forhold til tegning og registrering af medlemmer

Der er pt. 122 medlemmer af lokalrådet.

1. **Referat fra sidste møde**

Referatet fra bestyrelsesmødet den 18. juni 2020 blev godkendt.

Anders får underskrevet generalforsamlingsreferatet af Dennis Wierper (som var dirigent på generalforsamlingen).

1. **Fordeling af ansvarsområder. Se bilag.**Bestyrelsen godkendte den liste over ansvarsområder, som var blevet sendt ud med indkaldelsen til mødet, dog med to tilføjelser:   
     
   *Søren er lokalrådets primære kontaktperson til Aabenraa Kommune.   
     
   Anders er tovholder i forbindelse med ansøgninger om fondsmidler.*
2. **Tilpasning af vedtægterne efter godkendelse på generalforsamlingen.   
   Rettelse af hjemmesiden - nyt bestyrelsesmedlem / nyt billede / nye vedtægter.**

Vedtægterne blev justeret på generalforsamlingen, og bestyrelsen godkendte de nye vedtægter.   
  
Søren får lagt de nye vedtægter på hjemmesiden.

Vi omtalte kort GDPR-reglerne, og to opdaterede dokumenter i forbindelse hermed blev tiltrådt af bestyrelsen.

1. **Status på Byfornyelsesprogrammet efter kommunens godkendelse.   
   Jespers/Katrines model??**

Vi diskuterede de dokumenter, der var vedtaget af byrådet og vi mente på mødet, at der manglede en hel del tekster her.   
*Anm. Det er almindelig praksis, at de sidste tekster først indarbejdes i et byfornyelses-program efter byrådets vedtagelse.*  
Eskild vil tage kontakt til Katrine for at diskutere med hende, hvilken model vi arbejder videre efter. Han vil også spørge ind til, hvordan vi konkret kommer videre med byfornyelsesprogrammet, og hvad vores rolle er som lokalråd.

1. **Fastsættelse af kontingent. For hvilken periode fastsættes kontingent af generalforsamlingen? Et medlem er flyttet til Felsted.**

Bestyrelsen er enig i, at et kontingent gælder fra marts 2020 og frem til den 31. marts 2021.

Det medlem, der er flyttet til Felsted, agter vi ikke at gøre noget ved.

1. **Grundtilskudspakke. Grundtilskud 5.000 kr., legepladstilskud 2.000 kr. pr. legeplads, grønt tilskud 2.000 kr. til vedligehold af grønne områder.**

Vi diskuterede kort de enkelte puljer. Debatten endte med, at Eskild beder Søren om få ansøgt om tilskud fra puljerne inden deadline (= 20. august 2020).

1. **Datoer for møder i efteråret**

Vi fastsatte ingen nye mødedatoer, og punktet er udskudt til næste møde.

1. **Eventuelt**

Eskild deltager i mødet i det Fælles Udviklingsråd for lokalsamfund, der finder sted den 27. august 2020 hos Naturmælk i Broderup. Der er plads til én mere, hvis nogen måtte være interesserede.

Severin Sievesgaard fra Bjerndrup er formandskandidat (som afløser for Allan Niebuhr) i det Fælles Udviklingsråd.

Eskild har underskrevet aftalen med kommunen om renholdelse af kommunale arealer (= 4 konkrete områder). Forskønnelsesgruppens medlemmer er orienteret herom.

Der er indbudt til en stor frivilligfest den 12. november 2020 kl. 17.00 – 21.30 i Aabenraa Arena. Alle lokale engagerede borgere i Aabenraa kommune inviteres. Man skal dog melde sig til arrangementet.

Vi vil informere om frivilligfesten på Facebook og lægge information ud på Kliplev-kalenderen. Der henvises til den invitationsmail fra Katrine Callesen, som vi modtog 1. juli 2020.

1. **Fotografering**

Vi havde egentlig aftalt, at bestyrelsen skulle fotograferes, men den del af mødet valgte vi at udskyde til næste bestyrelsesmøde.

***\*\*\*\*\*\*\*\*\*\*\*\*\*\*\*\*\*\****

***KOMMENDE MØDER***

*Mandag, den* ***10. august 2020*** *kl. 19.00 i Kliplev-Hallen: Bestyrelsesmøde  
  
\*\*\*  
  
Referent: Anders Jessen*